b'\n_START_ARTICLE_\nStanislovas Domarkas\n_START_SECTION_\nBiografija\n_START_PARAGRAPH_\nBroliai Eligijus, Juozas, sesuo R\xc5\xabta._NEWLINE_1957\xc2\xa0m. baig\xc4\x97 Klaip\xc4\x97dos muzikos mokykl\xc4\x85 (dab. Klaip\xc4\x97dos Stasio \xc5\xa0imkaus konservatorija). 1957\xe2\x80\x931962\xc2\xa0m. mok\xc4\x97si Vilniaus konservatorijoje, obojaus specialyb\xc4\x99. 1967\xc2\xa0m. baig\xc4\x97 Leningrado konservatorij\xc4\x85, Iljos Musino klas\xc4\x99. _NEWLINE_1967\xe2\x80\x931989\xc2\xa0m. Kauno muzikinio teatro vyr. dirigentas, 1980\xe2\x80\x931985\xc2\xa0m. dar ir direktorius, 1989\xe2\x80\x931992\xc2\xa0m. dirigentas. 1970\xc2\xa0m. Kaune \xc4\xafk\xc5\xabr\xc4\x97 kamerin\xc4\xaf orkestr\xc4\x85.  1990\xe2\x80\x931992\xc2\xa0m. Minsko operos ir baleto teatro dirigentas. 1993\xe2\x80\x931995\xc2\xa0m. Klaip\xc4\x97dos muzikinio teatro vyr. dirigentas, 1995\xe2\x80\x931998\xc2\xa0m. vyr. dirigentas ir vadovas, 1998\xe2\x80\x932004\xc2\xa0m. teatro vadovas. 1993\xc2\xa0m. sub\xc5\xabr\xc4\x97 Ma\xc5\xbeosios Lietuvos simfonin\xc4\xaf orkestr\xc4\x85._NEWLINE_Dirigavo simfoniniams orkestrams Rusijoje, Latvijoje, Lenkijoje, Vokietijoje, Olandijoje, \xc5\xa0vedijoje. Nuo 1998\xc2\xa0m. kasmetinio operos ir simfonin\xc4\x97s muzikos festivalio \xe2\x80\x9eMuzikinis rugpj\xc5\xabtis paj\xc5\xabryje\xe2\x80\x9c meno vadovas.  Jo iniciatyva nuo 2006\xc2\xa0m. Plung\xc4\x97je vyksta Mykolo Oginskio tarptautinis festivalis.'